als_Latn dik_Latn sag_Latn
Qytetarët janë të vendosur që të kundërshtojnë në çdo mënyrë vendimin e Zyrës së Rregullatorit të Energjisë (ZRRE), për ngritje të çmimit të energjisë elektrike prej 5.18 për qind. Vendim ky i cili sipas tyre është i padrejtë dhe të cilin kërkojnë që të anulohet. Por para se të vendosin që të protestojnë për ta kundërshtuar një vendim të tillë, ata nga sot kanë filluar nënshkrimin e një peticioni, përmes së cilit do të kërkojnë nga Kuvendi i Kosovës, që ta anuloi këtë vendim, e po ashtu të shkarkoj bordin e drejtorëve të ZRRE-së.
Kushtrim Puka, nga Forumi për Iniciativa Qytetare, thotë për KosovaPress se koalicioni i qytetarëve konsumator, sindikatave dhe organizatat e shoqërisë civile, sot ka filluar me një peticion, kundër ngritjes së çmimeve të energjisë elektrike. Ndërsa, qëllimi i këtij peticioni, i cili do t’i dërgohet Kuvendit, sipas tij është që të kërkoj përmes një rezolute, ta anuloi vendimin e fundit të ZRRE-së, të datës 29 gusht, për rritjen e fundit të energjisë elektrike, prej 5.18 për qind, si dhe të kërkoi amandamentimin e ligjit mbi tatimin në vlerën e shtuar, ku do të hiqej TVSH-ja prej 16 për qind për energjinë elektrike dhe të hiqet tantiema prej 3 euro për çdo ton qymyrw të shfrytëzuar në Kosovë.
Në anën tjetër, ata gjithashtu përmes kësaj nisme legjislative, po kërkojnë që të rishqyrtohet dhe ndryshohet ligji për ZRRE-në dhe në mënyrë specifike, rregullorja për përcaktimin e çmimeve të energjisë elektrike me pakicë, në mënyrë që të merret parasysh si një prej kushteve primare dhe gjendja sociale dhe ekonomike e qytetarëve Kosovës. Pasi që sipas tij në këtë gjendje në të cilën gjinden ata, nuk mund ta përballojnë një ngritje të tillë. Puka po ashtu tha se ndër të tjera, po kërkojnë dhe shkarkimin e bordit të drejtorëve të ZRRE-së.
Puka shpreson se Kuvendi do të marrë hapa në këtë drejtim, pasi që sipas tij është një institucion i zgjedhur nga qytetarët e Kosovës dhe ka obligim ligjor e moral, që të mbrojë interesat e tyre.
Ndërsa, arsyetimin e përdorur për këtë rritje, e që si shkak kanë marrë shpërthimit në TC Kosova A, ai e quan diçka absurde. Ndërsa, në rast se kërkesat e tyre nuk do të merren parasysh, Puka thotë se do të vazhdojnë me protesta.
E qytetarët vazhdojnë ta konsiderojnë një vendim të tillë të dëmshëm dhe të padrejtë. Berat Mustafa, pensionist nga Prishtina thotë për KosovaPress se me gjithë këto që po ndodhim me çmime të energjisë, do t’i detyrojnë ata që të protestojnë dhe pse një gjë të tillë nuk do ta kishin dashur.
Edhe Rexhep Aliu, qytetar nga Prishtina thotë se kjo që po ndodh është krejtësisht absurde, duke marrë parasysh gjendjen ekonomike e sociale në vend.
Ndryshe, nga sot ka nisur aksioni i mbledhjes së nënshkrimeve për peticionin kundër shtrenjtimit të çmimit të energjisë elektrike, organizuar nga Koalicioni i Qytetarëve konsumatorë, Sindikatave dhe Organizatave Joqeveritare, i përbërë nga afro 70 subjekte joqeveritare dhe sindikale. Ky aksion po organizohet në nëntë komuna, si në Prishtinë, Mitrovicë, Pejë, Prizren, Gjakovë, Gjilan, Ferizaj, Obiliq dhe Klinë.
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn